
Laste arvu suurendamine
Narva Lasteaia Kuuseke sõime-, liit- ja lasteaiarühmas
1. Asjaolud ja menetluse käik
Narva Lasteaed Kuuseke on tavaline 4-rühmaline lasteasutus, milles 2015/2016. õppeaastal on 1 sõimerühm, 1 tasandusrühm, 1 liitrühm ja 1 lasteaiarühm. Narva Lasteaia Kuuseke rühmatingimused vastavad sanitaarnõuetele ja lasteaias on olemas vajalikud tingimused laste arenguks.

Narva Lasteaia Kuuseke hoolekogu on teinud ettepaneku suurendada laste arvu sõimerühmas Päkapikud kuni 16 last, liitrühmas Päikene kuni 20 last, lasteaiarühmas Rukkilill kuni 21 last (31.08.2015. a hoolekogu koosoleku protokoll nr 1). Narva Lasteaia Kuuseke direktor esitas 02.09.2015. a Narva Linnavalitsuse Kultuuriosakonnale vastavasisulise taotluse nr 3.1-/28.
2. Õiguslikud alused
Vastavalt koolieelse lasteasutuse seaduse § 7 lõikele 1¹ lasteasutuse hoolekogu ettepanekul on linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra, lasteaiarühmas kuni nelja lapse võrra ning liitrühmas kuni kahe lapse võrra. Otsus tehakse iga sõime-, lasteaia- ja liitrühma kohta eraldi.
3. Otsus
Suurendada laste arvu Narva Lasteaias Kuuseke järgmiselt:
3.1 sõimerühmas Päkapikud kuni 16 last;
3.2 liitrühmas Päikene kuni 20 last;
3.3 lasteaiarühmas Rukkilill kuni 21 last.

4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Korraldus jõustub seadusega sätestatud korras.

